English: Sorry, I heard a noise there. And on the other hand, without there being a major loss to Welsh coffers because of unexpected changes in the tax system in London. I think in those two cases there is a valid argument for saying that the powers should be exercised, if it is right to give those powers in the first place, in a retrospective manner and a retroactive manner, and I've explained why in my evidence. Where I am more concerned is in the context of these very wide-ranging powers that we mentioned, and particularly even though these powers can't be used to impose an additional punishment on taxpayers, they can be used to levy greater taxes on people so that they are liable for taxes where they wouldn't have been. This is contrary to the principle under the law that is recognised as 'the rule of law'. And part of that is that we should all know at any one time what our situation is under the law to ensure that we do operate in a legal way, so that we should know that if we do this, that and the other, then that is a crime that you could be punished for. If you can change the law in a retrospective or retroactive way, then you can alter the situation so that something that happened the day before yesterday becomes an offence, and something that I did or that you did entirely legally could be turned into an offence and then you could be jailed. So, as we can see, that kind of conduct is the action of a tyrant; it is oppressive conduct. In terms of taxation, you can look at that in a slightly different way, but it's the same principle. If I today can arrange my tax affairs so that I pay less tax, for example, if I know that if I give £100 to a charity then I will receive some tax benefits back from that, but next week the Government can change the law by saying, 'Well, you can't do that any more, and what's more, we'll change the law retrospectively in the past so that you couldn't have done it then either', suddenly, from having saved tax, I haven't saved tax at all even though I had acted in good faith in doing what I did at that time. So, that, as a principle, is something the law doesn't favour. I'm not saying that it's impossible. It can happen and it has happened, but when it happens, there are clear conditions attached to the change. In the first instance, the intention to do this is announced clearly on the floor of Parliament in Westminster, so that a taxpayer who would go on to try to avoid tax would know that they were doing that at their own risk. And the second is that this tends to happen through primary legislation rather than secondary legislation. There are other problems associated with retrospective, retroactive legislation that are particularly problematic for the Senedd and the Welsh Ministers, namely the risk of contravening human rights - those human rights related to property rights, article 1, protocol 1 of the convention, and some other rights too. It's less of a problem technically for the Westminster legislature, but it is a problem there too. In general, it is a very, very uncomfortable position for a legislature to be in to be increasing the burden on people in a retrospective manner. And I suspect, without there being this kind of clear messaging from the Government to say, 'We will legislate in future; from today on, you won't be able to do this, that or the other', that there is a genuine risk that if this power were to be used by the Welsh Government, that the situation could be reviewed by the courts in quite a - . Or, put it this way, I think: you would be going to court.
Welsh: Ocê, mae'n ddrwg gen i. Roeddwn i'n clywed rhyw sŵn. A heb, ar y llall, fod yna golled fawr yn digwydd i gyllid Cymru, i goffrau Cymru oherwydd newidiadau oedd neb yn eu disgwyl yn y system drethiannol yn Llundain. Rwy'n credu yn y ddwy achos yna fod yna le dilys dros ddweud y dylai fod pwerau yn gallu cael eu gweithredu, os ydy o'n iawn i roi'r pwerau o gwbl, mewn ffordd ôl-syllol, ôl-weithredol, a dwi wedi egluro pam yn fy nhystiolaeth. Lle dwi'n pryderu mwy amdanyn nhw ydy yng nghyd-destun y pwerau eang yma, ac yn arbennig felly, er nad oes modd defnyddio'r pwerau yma i osod cosb ychwanegol ar drethdalwyr, fod modd defnyddio'r pwerau yma er mwyn gosod mwy o dreth ar drethdalwyr fel eu bod nhw'n ddyledus i dreth lle na fydden nhw ddim wedi bod. Felly, mae hyn yn torri yn groes i'r egwyddor dan y gyfraith sy'n cael ei hadnabod fel 'rheolaeth y gyfraith' yn y Gymraeg, neu ' the rule of law ' yn Saesneg. Rhan o hynny ydy dylem ni i gyd fod yn gallu gwybod ar unrhyw adeg beth yw'n sefyllfa ni dan y gyfraith, fel ein bod ni'n gallu sicrhau ein bod ni'n gweithredu mewn ffordd gyfreithlon. Felly, rydyn ni'n gallu gwybod os ydyn ni'n gwneud hyn a hyn, mae hwnna'n drosedd rwyt ti'n gallu cael dy gosbi amdano fo. Os ydych chi'n gallu newid y gyfraith mewn ffordd ôl-weithredol, mewn ffordd ôl-syllol, yna mae modd ichi newid y sefyllfa fel bod rhywbeth a ddigwyddodd echdoe, a dweud y gwir, yn drosedd a bod rhywbeth a wnes i neu a wnaethoch chi yn gwbl gyfreithlon yn gallu cael ei newid yn drosedd ac wedyn eich bod chi'n mynd i garchar. Wel, rydyn ni'n gallu gweld, y math yna o ymddygiad, ymddygiad teyrn ydy hynny, ymddygiad gorthrymus ydy hynny. Ym maes trethiannu, mae modd edrych ar hynny mewn ffordd ychydig yn wahanol, ond yr un egwyddor sydd ar waith. Os ydw i heddiw yn gallu trefnu fy materion treth fel fy mod i'n mynd i dalu llai o dreth, er enghraifft, os ydw i'n gwybod os ydw i'n rhoi £100 i elusen y byddaf i'n cael rhywfaint o fudd treth yn ôl am hynny, ond wythnos nesaf mae'r Llywodraeth yn medru newid y gyfraith drwy ddweud, 'Chei di ddim gwneud hynna dim mwy, a beth sy'n fwy, rydyn ni'n mynd i newid y gyfraith yn y gorffennol fel nad oeddet ti ddim yn gallu gwneud hynny bryd hynny', yn sydyn, o fod wedi arbed treth, a dweud y gwir, dydw i ddim wedi arbed treth er fy mod i wedi gweithredu mewn ewyllys da yn gwneud beth wnes i ar y pryd. Felly, mae hynny o ran egwyddor yn beth dydy'r gyfraith ddim yn ei hoffi. Dydw i ddim yn dweud ei fod o'n amhosibl. Mae'n gallu digwydd ac mae wedi digwydd, ond pan mae o'n digwydd, mae yna amodau reit eglur wrth y peth. Yn y lle cyntaf, mae'r bwriad i wneud hyn yn cael ei gyhoeddi'n eglur ar lawr y Senedd yn San Steffan, felly mi fyddai trethdalwyr sydd yn mynd ymlaen i geisio osgoi treth yn gwybod eu bod nhw'n gwneud hynny ar eu risg eu hunain. A'r ail beth yw bod hyn yn tueddu i ddigwydd drwy ddeddfwriaeth gynradd yn hytrach na chyfraith eilaidd. Mae yna broblemau eraill efo deddfwriaeth ôl-syllol, ôl-weithredol sydd yn arbennig o broblemus i Senedd Cymru a Gweinidogion Cymru, sef bod perygl o dorri ar draws hawliau dynol - yr hawliau dynol hynny sy'n ymwneud â diogelu eiddo, erthygl 1, protocol 1 y confensiwn, a rhai hawliau eraill hefyd. Mae'n llai o broblem yn dechnegol i ddeddfwrfa San Steffan, ond mae yn broblem hefyd. Yn gyffredinol, mae o'n lle anghysurus iawn, iawn i ddeddfwrfa fod i fod yn cynyddu'r baich ar y bobl mewn ffordd ôl-syllol. A dwi'n rhyw amau, heb fod y math yma o negesu eglur wedi digwydd gan y Llywodraeth yn dweud, 'Byddwn ni'n deddfu yn y dyfodol; o heddiw ymlaen, byddwch chi ddim yn cael gwneud hyn', fod yna berygl go iawn, pe bai'r pŵer yma'n cael ei ddefnyddio gan Lywodraeth Cymru, y byddai'r sefyllfa'n gallu cael ei hadolygu gan y llysoedd mewn ffordd eithaf - . Yn y llysoedd y byddwch chi, te - rhowch o fel yna, dwi'n credu.